Зміцер Дрозд

**Зміцер Міхайлавіч Дрозд** або **Дзмітрый Дрозд** () — беларускі гісторык, архівіст, публіцыст, паэт.

## Біяграфія 
Нарадзіўся 26 сакавіка 1973 года ў вёсцы Дразды, дзе з канца XIX ст. жылі яго продкі. Значная частка продкаў і іх сваякоў пацярпела ў час сталінскіх рэпрэсій.

У 1992 годзе скончыў Мінскі тэхналагічны тэхнікум па спецыяльнасці «Фотатэхніка», у 2005 годзе — гістарычны факультэт БДУ па спецыяльнасці «Музейная справа і ахова гісторыка-культурнай спадчыны».

Падчас выбарчай кампаніі 2010 года быў удзельнікам ініцыятыўнай групы Андрэя Саннікава. За ўдзел у Плошчы 2010 года быў асуджаны і адбыў 10 сутак адміністрацыйнага арышту. Пасля вызвалення зноў арыштаваны. 1 лютага 2011 года быў узяты пад варту на 3 сутак як падазраваны паводле ч. 2 арт. 293 Крымінальнага кодэкса. Утрымліваўся ў СІЗА № 1 Мінска на вул. Валадарскага. 5 мая 2011 года судом Кастрычніцкага раёна Мінска (суддзя — Ала Булаш) Дрозд быў асуджаны на 3 гады зняволення. Разам з ім на розныя тэрміны па крымінальнай справе аб «Масавых беспарадках» у сталіцы 19 снежня былі асуджаныя Павел Вінаградаў, Алесь Кіркевіч, Аляксандр Пратасеня і Уладзімір Хамічэнка. Усе яны прызнаныя вінаватымі на падставе часткі 2 артыкула 293 КК Беларусі (удзел у масавых беспарадках). 23 мая 2011 года ў Чорны спіс Еўрасаюза былі дададзены Ала Булаш і Аляксандр Бароўскі, дзяржаўны абвінаваўца на працэсе. Тэрмін адбываў у калоніі Бабруйска. Вызвалены 11 жніўня 2011 года пасля памілавання Аляксандрам Лукашэнкам.

У 2010 годзе выйшла яго грунтоўная праца «Землевладельцы Минской губернии 1861—1900». У 2013 г. працяг — «Землевладельцы Минской губернии 1900—1917». У жніўні 2016 года стварыў Практычную школу пошуку рэпрэсаваных.

У 2016 годзе стаў лаўрэатам Нацыянальнай праваабарончай прэміі ў намінацыі «Журналіст года».

У 2017 годзе стаў лаўрэатам прэміі імя Францішка Аляхновіча за кнігу «Бунт Батанікаў» аб падзеях Плошчы 2010 года.

Аўтар шэрагу публікацый для выданняў «Наша Ніва», «Беларускі дакументацыйны цэнтр», «Хартыя 97», «Культура».

## Бібліяграфія 
### Кнігі 
* «Евангелие Дмитрия», [книга стихов], 100 экз. 1995.
* Землевладельцы Минской губернии, 1861―1900 : справочник / Дмитрий Дрозд. — Минск : Медисонт, 2010. — 671 с. 300 экз. 2-е изд., исправленное и дополненное (полные именной и географический указатели). Медисонт, 2012.— 709 с. 100 экз.
* Землевладельцы Минской губернии, 1900—1917 : справочник / Дмитрий Дрозд. — Минск : Медисонт, 2013. — 692 с. 500 экз.
* Падымныя рэестры Менскага ваяводства. Менскі павет, 1775 Rejestry podymnego województwa mińskiego. Powiat miński, 1775 / укладальнік Дзм. Дрозд; [аўтар уступнага артыкула, нав. рэд. Д. В. Лісейчыкаў; рэдактар польскага тэксту Г. Дадас]. — Мінск : Медысонт, 2014. — 197 с. 50 экз.
* Заречье. Веды воды: [книга стихов и фотографий] / Дмитрий Дрозд; Минск : Медисонт, 2016. 274 стр. цв. фот. 14х21 см. 9 экз.
* Бунт Ботаников / Дмитрий Дрозд. — Вильнюс : Белорусский документационный центр, 2017. 50 экз. Электронная книга. 474 с.: цв. и ч/б ил.
* Бунт Батанікаў : дзённік / Зміцер Дрозд. — Мінск, 2017. — 258 с. : іл. — (Серыя «Беларуская турэмная літаратура»; вып. 1). Мінск. 2017. Наклад 500 ас.
* Место расстрела: Орша / Автор и сост. Дм. Дрозд. — Вильнюс : Белорусский документационный центр, 2018. Электронная книга. 474 с. : цв. ил., табл. Vilnius.
* 
* Осведомительной сетью выявлены. 2-я танковая бригада в Западной Беларуси по спецсообщениям особого отдела НКВД. Сборник документов и материалов. Серия: Архивы КГБ / Автор-составитель, редактор, комментарии, дополнительные материалы — Дрозд Дмитрий. Вильнюс: Белорусский документационный центр, 2020. 204 с.
* Минский тюремный замок. Книга 1. Побеги. / Дмитрий Дрозд. – Минск : Р. М. Цимберов, 2023. – 568 с.

### Анталогіі 
* Голас волі з-за кратаў. Анталогія твораў беларускіх палітзняволеных / Складальнік, рэдактар А.І. Фядута. — Вільня: ЕГУ, 2013. 992 с.

## Крыніцы 
Катэгорыя:Пісьменнікі Беларусі
Катэгорыя:Вязні сумлення
Катэгорыя:Публіцысты Беларусі